Ten Pin Alley

Keilailu aloitetaan valitsemalla New player ja napsauttamalla kohtaa Edit Player. Voit valita pelaajaksi joko oikeakätisen Chuckyn tai vasenkätisen Flon. Demoa voi pelata kaksi pelaajaa samanaikaisesti. Voit muuttaa pelaajien nimet sekä heidän vaatteidensa ja ihonsa värin. Lisäksi voit valita keilapallon painon ja materiaalin. Napsauta OK, kun pelaajasi on valmis.

Napsauta Start-painiketta. Saavut keilailuradalle. Ohjaat pelaajaasi napsauttamalla ja vetämällä pelaajan jalkojen alla olevaa vihreää neliötä. Pallon heittosuuntaa, jota symboloi vihreä nuoli, ohjataan samalla tavalla.
Siirrä hiiren osoitin suureen ympyrään. Kun napsautat kerran, vihreä valo liikkuu ympyrän ulkoreunalla. Mitä nopeammin valo liikkuu, sen enemmän heitossa on kierrettä. Kun napsautat seuraavan kerran, ympyrän sisällä vasemmanpuoleisessa rivissä syttyy valo. Tämä valo määrää pallon nopeuden. Seuraava napsautus sytyttää valon rivistön oikealle puolelle, josta määrätään, milloin pallo pudotetaan radalle. Napsauta, kun haluat pelaajan heittävän pallon, mutta huomaa, että valon on sytyttävä rivin sinisissä lampuissa.

Harjoitus tekee mestarin. Älä hermostu, vaikka keilapallo vierisikin kouruun. Jonkin ajan kuluttua pelaaminen alkaa olla hanskassa.

Pelistä poistutaan napsauttamalla hiiren oikeaa painiketta ja valitsemalla pienestä valikosta Exit Game.

Ten Pin Alley toimii vain Windows 95ssä.

Vähimmäisvaatimukset
Pentium-tietokone
8 Mt ram
18 Mt levytilaa
DirectX 5

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta "Ten Pin Alley - Demo" ja paina Lisää/poista- painiketta.